Частична предварителна оценка на въздействието 
Наредба за допълнение на Наредбата за реда и условията за поставяне на преместваеми обекти, елементи на градското обзавеждане и рекламно информационните елементи на територията на Община Суворово

	Елементи на оценката
	Аргументация

	Основания за приемане на наредбата

	С предложените текстове за  допълнение на наредбата се синхронизират текстовете, касаещи новоприетия Закон за въвеждане на еврото в Република България/ ЗВЕРБ – обнародван ДВ бр.70 от 20.08.2024г./ в §6 от ПЗР на Закона бе вменено в 6 месечен срок от влизането в сила на закона изменения и допълнения в подзаконови нормативни актове, необходими за изпълнението му във връзка с въвеждане на еврото като парична единица на Република България. Измененията и допълненията в актовете на общинските съвети влизат в сила от датата на въвеждане на еврото в Република България. В §5 от ПЗР на ЗВЕРБ е указано, че действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в закона правила за превалутиране. В мотивите към проекта на ЗВЕРБ е направено разяснение, че не се правят промени в законови разпоредби, в които са посочени конкретни суми /стойности в левове, като например такси, ставки, глоби и имуществени санкции в административно –наказателните разпоредби на законите. В тези случаи се прилага принципът за автоматичност, според който стойностите, посочени в левове, в съществуващите правни инструменти се считат за стойности в евро при прилагане на официалния валутен курс и в съответствие с правилата за превалутиране  и закръгляване, определени в законопроекта, който вече е приет.
В тази връзка предлагаме да се създадат нови параграфи в  Заключителни разпоредби на Наредба за реда и условията за поставяне на преместваеми обекти, елементи на градското обзавеждане и рекламно информационните елементи  на територията на Община Суворово, с които да се уреди превалутирането на посочените в наредбата размери на глоби от левове в евро, като се указва, че същото се извършва при прилагане на правилата за превалутиране по чл.12 от Закона за въвеждане на еврото в Република България и за закръгляване по чл.13 от ЗВЕРБ. В следващия параграф се посочва срока за влизането в сила на превалутирането.

	Заинтересовани страни
	Физически и юридически лица на територията на Община Суворово 


	Анализ на разходи ползи
	За прилагането на предложените промени в Наредба за допълнение на Наредбата за реда и условията за поставяне на преместваеми обекти, елементи на градското обзавеждане и рекламно информационните елементи  на територията на Община Суворово не се изисква допълнителен финансов ресурс от бюджета на Общината, както и с ангажирането на допълнителни човешки ресурси.   
  	

	Административна тежест и структурни промени
	Няма да се наложи преструктуриране на общинска администрация или административни промени, като закриване, сливане или създаване на нови административни структури. 

	Въздействие върху нормативната уредба

	Очаквани резултати
	Осигуряване на прозрачност и яснота при прилагане на новото законодателство- Закона за въвеждане на еврото в Република България.



